AAV ยกเลิกทุกไฟลท์ไป “อู่ฮั่น” ห่วงสุขภาพผดส.-พนักงาน หลังไวรัสโคโรนาระบาดในจีน
รายงานข่าวจากสายการบินไทยแอร์เอเชียในเครือ บริษัท เอเชี …
23 ม.ค. 2563

รายงานข่าวจากสายการบินไทยแอร์เอเชียในเครือ บริษัท เอเชีย เอวิเอชั่น จำกัด (มหาชน) หรือ AAV เปิดเผยว่า จากสถานการณ์ด้านสาธารณสุขและประกาศจากรัฐบาลจีนกรณีท่าอากาศยานอู่ฮั่นปิดให้บริการชั่วคราว แอร์เอเชียขอยกเลิกเที่ยวบินทุกเที่ยวบินจากโคตาคินาบาลู ประเทศมาเลเซีย กรุงเทพ และภูเก็ต ประเทศไทย สู่เมืองอู่ฮั่น ประเทศจีน ตั้งแต่วันนี้ถึงวันที่ 28 มกราคม 2563
ทั้งนี้ แอร์เอเชียให้ความสำคัญกับความปลอดภัยและสุขภาพของผู้โดยสาร รวมถึงพนักงานมาเป็นอันดับแรก รวมทั้งจะปฏิบัติตามคำแนะนำของหน่วยงานด้านสาธารณะสุขท้องถิ่น และองค์การอนามัยโลก
พร้อมกันนั้น สายการบินขอแนะนำให้ผู้ที่อยู่ในเมืองอู่ฮั่นปฏิบัติตามคำแนะนำของรัฐบาลและหน่วยงานสาธารณสุขท้องถิ่น รวมถึงติดต่อสถานกงสุลหรือสถานเอกอัครราชทูตของแต่ละประเทศ เพื่อดูแลด้านความช่วยเหลือต่อไป อย่างไรก็ตาม แอร์เอเชียยังคงติดตามสถานการณ์อย่างใกล้ชิดและจะอัพเดตให้ท่านทราบข้อมูลเป็นระยะ
โดยแอร์เอเชียเสนอทางเลือกเพื่อดูแลผู้โดยสารที่ต้องการเปลี่ยนแปลงแผนการเดินทางเข้าและออกเมืองอู่ฮั่น ประเทศจีน ดังต่อไปนี้
เปลี่ยนแปลงเส้นทางบิน: ผู้โดยสารสามารถเปลี่ยนแปลงเส้นทางบินไปยังเมืองอื่นๆ ในประเทศจีนได้ สำหรับเที่ยวบินจากโคตาคินาบาลู กรุงเทพ และภูเก็ต โดยไม่มีค่าใช้จ่ายเพิ่มเติม ขึ้นอยู่กับจำนวนที่นั่งที่เหลืออยู่ สำหรับทุกเที่ยวบินตั้งแต่วันนี้ถึงวันที่ 29 กุมภาพันธ์ 2563
หรือ การเก็บวงเงินไว้ใช้: ผู้โดยสารจะเก็บมูลค่าโดยสารของคุณในบัญชีสะสมคะแนน AirAsia BIG สำหรับการเดินทางในอนาคตกับแอร์เอเชีย โดยต้องจองภายใน 90 วันตามปฏิทิน นับจากกำหนดการเดิม ทั้งนี้วันเดินทางใหม่อาจเกิดขึ้นหลังจากวันหมดอายุได้ หากตารางบินยังมีให้บริการ สำหรับทุกเที่ยวบินตั้งแต่วันนี้ ถึงวันที่ 29 กุมภาพันธ์ 2563
หรือ การคืนเงินเต็มจำนวน: ผู้โดยสารสามารถขอคืนเงินเต็มจำนวนได้ ในกรณีที่เที่ยวบินถูกยกเลิก สำหรับทุกเที่ยวบินตั้งแต่วันนี้ ถึงวันที่ 15 กุมภาพันธ์ 2563 และเที่ยวบินกลับตั้งแต่วันที่ 16-29 กุมภาพันธ์ 2563
สำหรับผู้ที่ต้องการการคืนเงิน สามารถยื่นคำขอคืนเงินผ่าน AVA ได้ที่ support.airasia.com โดยคลิกที่สัญลักษณ์ AVA ที่ด้านล่างขวาของหน้าจอ และดูจากหมวดหมู่ที่มีให้ แล้วคลิกที่ “การคืนเงิน” จากนั้นเลือก “การขอการคืนเงิน” และให้เลือก “เที่ยวบินเข้าและออกจากอู่ฮั่น” จากนั้นทำตามคำแนะนำที่ระบุไว้
ทั้งนี้ การคืนเงินสำหรับกรณีการจองผ่านตัวแทนจำหน่าย หรือตัวแทนการท่องเที่ยวออนไลน์จะต้องดำเนินการผ่านตัวแทนที่ทำการจองนั้นๆ